AIŠKINAMASIS RAŠTAS
DĖL SAVIVALDYBĖS TARYBOS 2024 M. LAPKRIČIO 28 D. SPRENDIMO NR. 1-486 „DĖL ŠVIETIMO IR UGDYMO PROJEKTŲ FINANSAVIMO IŠ SAVIVALDYBĖS BIUDŽETO LĖŠŲ NUOSTATŲ PATVIRTINIMO IR SAVIVALDYBĖS TARYBOS SPRENDIMŲ PRIPAŽINIMO NETEKUSIAIS GALIOS“ PAKEITIMO 

2026 m. liepos 31 d.

Panevėžys
1. Sprendimo projekto tikslai ir uždaviniai:
Sprendimo projekto tikslas – patikslinti  Švietimo ir ugdymo projektų finansavimo iš savivaldybės biudžeto lėšų nuostatus. 
Sprendimo projekto uždaviniai:
1. Išanalizuoti Savivaldybės organizuojamų projektų, kuriuose gali dalyvauti nevyriausybinės organizacijos, tvarkų aprašų vertinimo vidaus audito ataskaitą, parengtą 2025 m. gruodžio 3 d. Panevėžio miesto savivaldybės administracijos centralizuoto vidaus audito tarnybos Nr. VAT-6(24.4.);
2. Pagal Rekomendacijų, pateiktų Panevėžio miesto savivaldybės administracijos centralizuoto vidaus audito skyriaus 2025 m. gruodžio 3 d. vidaus audito ataskaitoje Nr. VAT-6(24.4) „Savivaldybės organizuojamų projektų, kuriuose gali dalyvauti nevyriausybinės organizacijos, tvarkų aprašų vertinimas“ įgyvendinimo priemonių plano, patvirtinto 2025 m. gruodžio 31 d. Savivaldybės administracijos direktoriaus įsakymu Nr. A-840, 6, 8, 10-13 punktus patikslinti Švietimo ir ugdymo projektų finansavimo iš savivaldybės biudžeto lėšų nuostatus. 
3. Patikslintus  Švietimo ir ugdymo projektų finansavimo iš savivaldybės biudžeto lėšų nuostatus teikti miesto tarybai.

2. Siūlomos teisinio reguliavimo nuostatos, laukiami rezultatai: 
Šiuo tarybos sprendimo projektu siekiama įgyvendinti Rekomendacijų, pateiktų Panevėžio miesto savivaldybės administracijos centralizuoto vidaus audito skyriaus 2025 m. gruodžio 3 d. vidaus audito ataskaitoje Nr. VAT-6(24.4) „Savivaldybės organizuojamų projektų, kuriuose gali dalyvauti nevyriausybinės organizacijos, tvarkų aprašų vertinimas“ įgyvendinimo priemonių plano 8, 10, 11 ir 13 punktus: 
	Rekomendacija
	Sprendimas – Nuostatų punkto patikslinimas

	8. Švietimo skyriaus vedėjui užtikrinti, kad Švietimo ir ugdymo projektų finansavimo iš savivaldybės biudžeto lėšų nuostatuose būtų reglamentuota nuostata, kad paraiškas teikiančių organizacijų atstovai ar vadovai nedalyvautų komisijose.  

10. Švietimo skyriaus vedėjui užtikrinti, kad Švietimo ir ugdymo projektų konkurso komisijoje nebūtų paskirti dirbti įstaigų vadovai, kurių vadovaujamos įstaigos pateikė paraiškas.
	29. Jei paaiškėja, kad komisijos nario vadovaujama, atstovaujama įstaiga ar organizacija pateikė paraišką vienai iš Nuostatų 11 punkte nurodytų programų (arba komisijos narys / jam artimi asmenys joje dalyvauja kaip projekto partneriai ar vykdytojai), šis komisijos narys Savivaldybės administracijos direktoriaus įsakymu nevertina tos programos paraiškų ir nepriima sprendimų dėl jų finansavimo, tačiau gali vertinti kitų programų paraiškas, kuriose jo atstovaujama įstaiga nedalyvauja.

	11. Švietimo skyriaus vedėjui užtikrinti, kad Švietimo ir ugdymo projektų konkurso komisijos posėdžių protokolai dokumentų valdymo sistemoje būtų perduoti susipažinti visiems komisijos nariams.
	31. Komisijos sprendimai įforminami protokolu, kurį pasirašo komisijos pirmininkas ir sekretorius. Protokolai parengiami ne vėliau kaip per 10 darbo dienų po komisijos posėdžio. Parengtas posėdžio protokolas dokumentų valdymo sistemoje „Avilys“ perduodamas susipažinti visiems vertinimo komisijos nariams, o neturintiems prieigos prie dokumentų valdymo sistemos – siunčiamas elektroniniu paštu.“;

	13. Švietimo skyriaus vedėjui aiškiai reglamentuoti Švietimo ir ugdymo projektų vertinimo ir finansavimo paskirstymo tvarką, nustatant kriterijus, formules ir atrankos taisykles.


	41. Projektai, surinkę mažiau kaip 50 proc. visų galimų surinkti balų sumos vidurkio, nefinansuojami. Projektams, surinkusiems ne mažiau kaip 50 proc., skiriamas finansavimas apskaičiuojamas proporcingai pagal vertinimo metu komisijos narių skirtų balų vidurkio procentinę dalį nuo didžiausios galimos surinkti balų sumos, taikant šią formulę, apvalinant dešimčių tikslumu, bet ne mažiau kaip nustatyta programos minimali lėšų suma:

čia:

 – skiriama finansavimo suma; 

 – paraiškoje prašoma finansavimo suma; 

 – komisijos skirtų balų vidurkis; 

 – didžiausias galimas surinkti balų skaičius.

Jei paskirsčius lėšas pagal formulę, konkrečioje programoje lieka nepaskirstytų lėšų likutis (dėl skaičių apvalinimo ar trūkstant tinkamų finansuoti paraiškų), šis likutis gali būti pridedamas prie skiriamo finansavimo sumos tai pačiai programai teiktai paraiškai, surinkusiai didžiausią balų skaičių. Jei kelios paraiškos surenka vienodą didžiausią balų skaičių, likutis tarp jų padalinamas lygiomis dalimis. Jeigu konkrečioje programoje atlikus lėšų paskirstymą visoms tinkamoms finansuoti paraiškoms vis tiek lieka nepaskirstytas lėšų likutis, komisijos teikimu ir Savivaldybės administracijos direktoriaus sprendimu šis likutis gali būti perkeliamas ir panaudotas kitos Nuostatų 11 punkte nurodytos programos projektams finansuoti, kuriems trūksta lėšų pagal surinktus balus.


Taip pat nuostatuose patikslintas 1 punktas, kuriame išimta teiginio dalis „švietimo įstaigų, švietimo teikėjų, nevyriausybinių organizacijų ar kitų juridinių asmenų (kai švietimas nėra pagrindinė veikla) (toliau – pareiškėjai), veikiančių Panevėžio mieste“, kuri pasikartojo 5 punkte „Konkursams paraiškas gali teikti švietimo, kultūros, sporto ar kitos įstaigos, asociacijos, nevyriausybinės organizacijos, kaip jas apibrėžia Lietuvos Respublikos nevyriausybinių organizacijų plėtros įstatymas, ir viešosios įstaigos, kurių nuostatuose (įstatuose) nurodyta vaikų ir jaunimo švietimo, ugdymo, užimtumo veikla (toliau – Pareiškėjas).“ Kadangi Pareiškėjo trumpinys išimtas iš 1 punkto, teko pakeisti 3 ir 5 punktus vietomis. 

Ši korekcija lėmė ir 34 punkto 34.2 ir 34.4 papunkčiuose nurodytus Aprašo 3, 5 ir 16 punktus. 

1. Lėšų poreikis ir šaltiniai: 
Lėšos Švietimo ir ugdymo projektų finansavimui skiriamos iš Savivaldybės biudžeto Švietimas ir ugdymo programos. 
2. Sprendimui priimti reikalingi pagrindimai, skaičiavimai ar paaiškinimai: 

Neigiamų pasekmių nenumatoma.  

3. Kieno iniciatyva parengtas sprendimo projektas: 

Sprendimo projektą parengė Panevėžio miesto savivaldybės administracija. 

Švietimo skyriaus vedėja                                           Silvija Sėrikovienė

